بندانگشتی|سول|بیر سینوس دالغاسی. λ دالغانین هر ایکی دال-دالا ائشیت نوقطه‌لرینین آراسینداکی فاصیله‌ ایله اؤلچولر. دالغا بوْیو بیر دالغانین سیرالی (دال-دالا) ایکی تپه‌ یا ایکی چۇخور یا هر هانکی ایکی ائشیت فازدا اوْلان نوقطه‌لر آراسینداکی فاصیله دیر. دالغا بوْیو لاندا (λ) حرفی ایله سیمگه‌لنیر و فرکانس ایله ترس مۆتناسیب‌دیر. دالغا بوْیو چوْخالدیقجا، دالغانین فرکانسی آزالار و دالغا بوْیو آزالدیقجا دالغانین فرکانسی چوْخالار. ایکی دالغانین یئیینلیگی (سۆرعتی) بیر اوْلورسا، آشاغی فرکانسی اوْلان دالغا، یوخاری دالغا بوْیونا و یوخاری فرکانسی اوْلان دالغا ایسه آشاغی دالغا بوْیونا صاحیب اولار. دالغا بوْیونون میلتلر آراسی بیریملر سیستمینده (SI) اؤلچمه بیریمی (واحیدی) متر دیر.